# Off-White (companyia)

Off-White (estilitzada com OFF-WHITE c/o VIRGIL ABLOH) és una marca de moda fundada pel dissenyador creatiu estatudinenc Virgil Abloh. L'empresa es va constituir a París, França en el 2012. La marca compta amb 24 botigues independents i està present a botigues com Barneys, Selfridges, Harrods i Le Bon Marché. És considerada com una de les marques de moda més de moda i sol·licitades del món, només per darrere de Gucci i davant de Balenciaga com "la marca més calenta (de moda)."
La roba de la marca utilitza elements gràfics estilitzats com l'ús de les cometes, i articles com les corretges de cremallera, el disseny del cinturó amb sivella industrial groc i les seves fletxes de quatre direccions que creen una creu. Té col·laboracions amb Nike, Levi, Jimmy Choo, IKEA i Évian.

## Història

L'empresa va ser fundada per primera vegada com "PYREX VISION" per Virgil Abloh a la ciutat italiana de Milà en el 2012, nom que va ser abandonat després que aquesta fos criticada per imprimir "PYREX 23" en la clàssica silueta de franel·la de rugbi de Ralph Lauren, i revendre-la per un preu prèmium de 550 dòlars. Abloh va rebatejar l'empresa amb el nom d'Off-White, que descriu com "l'àrea grisa entre el negre i el blanc com el color blanquinós" en el món de moda. Ha mostrat col·leccions a les desfilades de la Setmana de Moda de París, i es ven a botigues al detall d'Hong Kong, Tòquio, Londres i Nova York.
L'agost del 2019, José Neves, propietari de Farfetch, compra New Guards Group, l'organització matriu d'Off-White per 675 milions de dòlars.

## Col·laboracions

Off-White ha col·laborat amb marques i dissenyadors com Nike, Levi, Jimmy Choo, IKEA, Moncler, Browns, Warby Parker, SSENSE, Sunglass Cabana, Champion, Évian, Converse, Dr. Martens, Barneys Nova York, Umbro, Timberland, Takashi Murakami, Heron Preston, Chrome Hearts, ASAP Rocky, Byredo, Boys Noize i Le Bon Marché.
A la tardor de 2016 i a l'hivern de 2017, l'empresa va col·laborar amb la línia principal de Levi's, Made & Crafted, i va editar dotze peces, sis de les quals eren unisex.
A principis de 2017, la companyia va col·laborar amb Nike i va treballar en un projecte anomenat "The Ten", que és una col·lecció de sabatilles d'esport amb Air Jordans, Converse, Air Max, Nike Air Force One, i Nike Blazers. La línia de calçat de col·laboració es va dividir en dues categories, la "Revealing" i la "Ghosting". Els dissenyadors d'Off-White i Nike van tenir una visió actualitzada de les sabatilles més d'estil dels noranta, amb diversos patrons i diferents tipus de materials com el plàstic i el tul.
En 2017, l'empresa va col·laborar amb Champion en el desenvolupament de setze peces de vestir, incloent-hi xandalls, dessuadores, polars i samarretes. L'agost de 2017, l'empresa també va col·laborar amb A$AP Rocky amb el seu segell AWGE. En 2018, es va associar amb Jimmy Choo per a crear una col·lecció d'estiu/primavera inspirada en Lady Diana, exprincesa de Gal·les.
L'abril de 2018, col·labora amb Ikea en la fabricació de mobles destinats a millennials. A la tardor 2018 i l'hivern 2019, col·labora amb Sunglass Hut en una línia unisex d'ulleres de sol anomenada "For Your Eyes Only". El març de 2019, col·laborar amb SSENSE en la confecció d'una gamma de roba esportiva.
El juny 2019, l'empresa col·labora amb el Museu d'Art Contemporani de Chicago, per crear un color blau nou per la Nike Air Force One.

## Referències

* 1 2 Payne, Teryn. «Virgil Abloh Is Fighting for Kids That Feel Marginalized by the Fashion Industry». Teen Vogue. [Consulta: 26 març 2018].
* ↑ «Off-White Stores – off---white.com». [Consulta: 29 març 2018].
* ↑ «Off-White Is Now The Most Popular Brand In The World, Beating Gucci And Balenciaga». British Vogue. [Consulta: 10 setembre 2019].
* ↑ «The Lyst Index: Fashion's Hottest Brands and Products Q2 2019». Lyst Insights. [Consulta: 10 setembre 2019].
* ↑ Lee, Jo KwokYee. «Everything You Need to Know About The History Of OFF-WHITE ·». Real Clobber Magazine, 17-01-2018. Arxivat de l'original el 12 d'abril 2019. [Consulta: 13 abril 2019].
* 1 2 3 4 5 6 Salessy, Héloïse. «Off-White: the 18 collabs that cemented Virgil Abloh’s career». Vogue Paris, 26-03-2018. [Consulta: 13 abril 2019].
* ↑ «No One Pyrex Should Have All Those Rugby Flannels». Complex. [Consulta: 26 abril 2019].
* ↑ Yotka, Steff. «A Brief History of Virgil Abloh’s Meteoric Rise». Vogue, 28-03-2018. [Consulta: 13 abril 2019].
* ↑ Fernandez, Chantal. «Why Farfetch Bought New Guards Group». Business of Fashion, 08-08-2019. [Consulta: 9 agost 2019].
* ↑ Smith, Jordan. «Chrome Hearts x OFF-WHITE». Chrome Hearts, 26-07-2018. [Consulta: 15 abril 2018].
* ↑ «Here Are Virgil Abloh's 10 Best Collaborations Ever». Highsnobiety, 31-08-2017. [Consulta: 15 maig 2018].
* ↑ Welty, Matt. «Ranking All of the Off-White x Nike Sneakers, From Worst to Best». Complex, 27-12-2018. [Consulta: 13 abril 2019].
* ↑ «The Ten: Icons Reconstructed by Virgil Abloh is happening». nss magazine. [Consulta: 13 abril 2019].
* ↑ Gorsler, Fabian. «OFF-WHITE x Nike Sneakers: An Analysis of Resell Prices». Highsnobiety, 26-07-2018. [Consulta: 13 abril 2019].
* ↑ Li, Nicolaus. «Midnight Studios & AWGE Announce a Special Midnight Rave NYFW Pop-Up». Hypebeast, 12-09-2017. [Consulta: 13 abril 2019].
* ↑ Gibson, Eleanor. «IKEA offers first look at furniture designed for millennials by Virgil Abloh». Dezeen, 01-05-2018. [Consulta: 13 abril 2019].
* ↑ Hopkins, Mayzie. «Off-White x SSENSE Fitness Capsule». V Magazine, 28-03-2019. [Consulta: 13 abril 2019].
* ↑ «Virgil Abloh x MCA Chicago x Nike Air Force 1 '07 Official Imagery and Release Info». HYPEBEAST. [Consulta: 21 juny 2019].

## Enllaços externs

* Off-White - Lloc web oficial